Václav Malý

**Václav Malý** (født 21. september 1950 i Praha i Tsjekkoslovakia) er en tsjekkisk prelat i den katolske kirke. Han er emeritert hjelpebiskop i Praha og titulærbiskop av *Marcelliana*. Under den tsjekkoslovakiske kommunisttiden støttet han Charta 77, var forfulgt av regimet, og han var en populær taler under fløyelsrevolusjonen i 1989.
## Liv og virke
### Prest
Malý studerte mellom 1969 og 1976 på det statlige offisielle presteseminaret i Litoměřice og ble presteviet i juni 1976. De følgende to årene var han kapellan i Vlašim og Plzeň. Han var en av undertegnerne av Charta 77 i februar 1977, og året derpå ble han med i organisasjonen Komitéen for forsvar av de urettferdig forfulgte (*Výbor na obranu nespravedlivě stíhaných*, VONS) som var beslektet med Charta.

I 1979 tok staten, som på denne tid hardt kontrollerte den katolske kirke i Tsjekkoslovakia, fra ham retten til å arbeide som prest. Den angitte grunn var at han hadde samtalt med ungdommer utenfor sin egen menighet, noe som var imot de statlige regler. Samme år ble han satt i fengsel i syv måneder uten rettegang. Da han ikke lengre fikk arbeide som prest forsørget han seg med enkle jobber som fyrbøter av kullvarmepanner, toalettvasker, og arbeider ved tunnelbygg feiret messe i hemmelighet, i de troendes hjem. og var med på å grunnlegge en samizdat. Ifølge Vaclav Havel tilhørte Maly på denne tid til dem av Charta 77s medlemmer som oftest ble trakassert av politiet.

Ved fløyelsrevolusjonen i 1989 var Maly målbærende for Občanské fórum (=borgerforum), ledet store offentlige møter der han også var en populær taler og satt ved Vaclav Havels side i overlegninger med kommunistregimet. 

Etterpå valgte han å ikke gå inn i politikken men å arbeide som prest i et par menigheter.

### Hjelpebiskop i Praha
Den 3. desember 1996 utnevnte pave Johannes Paul II ham til titulærbiskop av *Marcelliana* og hjelpebiskop i Praha. Erkebiskopen i Praha, Miloslav Vlk, bispeviet ham i Sankt Vitus-katedralen i Praha den 11. januar 1997. Medkonsekrekrerende var erkebiskop Giovanni Coppa, apostolisk nuntius ril Den tsjekkiske republikk, og Jaroslav Škarvada, hjelpebiskop i Praha,

For sine innsatser mottok han i 1998 landets høyeste utmerkelse, Tomáš Garrigue Masaryk-ordenen. I 2011 ble han kåret til Herbert-Haag-prisen men ville ikke ha den, ettersom han så prisutdelingen som en protest mot Roma på en måte som han ikke fant passende.

Biskop Václav Malý ble i en alder av 75 år innvilget pensjonering den 21. september 2025 av pave Leo XIV. 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Kardinal František Tomášek (1899-1992) *1949
* Biskop Antonín Liška, C.SS.R. (1924-2003) *1988
* Kardinal Miloslav Vlk (1899-1992) *1949
* Biskop *Václav Malý* (1950- ) *1997

## Referanser